ג'ודי פוסטר

אלישיה כריסטיאן "ג'ודי" פוסטר (באנגלית: Alicia Christian "Jodie" Foster; נולדה ב-19 בנובמבר 1962) היא שחקנית ובמאית קולנוע אמריקאית. זכתה פעמיים בפרס אוסקר לשחקנית הטובה ביותר, שלוש פעמים בפרס באפט"א לקולנוע ושלוש פעמים בפרס גלובוס הזהב. היא זכתה בפרס מפעל חיים על שם ססיל ב. דה-מיל בשנת 2013, קיבלה כוכב בשדרת הכוכבים של הוליווד בשנת 2016 וקיבלה את פרס דקל הזהב בפסטיבל קאן לשנת 2021.

 ביוגרפיה 
אלישיה כריסטיאן פוסטר נולדה ב-19 בנובמבר 1962 בלוס אנג'לס, קליפורניה, בתם הצעירה של אוולין אלה "ברנדי" (לבית אלמונד; 1928–2019) ושל לוציוס פישר פוסטר השלישי, איש עסקים אמיד. היא ממוצא גרמני, עם שורשים סקוטים-אירים/צפון אירים. מצד אביה, היא צאצאית של ג'ון אלדן (אנ'), שהגיע לצפון אמריקה במייפלואר ב-1620.

נישואי הוריה הסתיימו עוד לפני שנולדה, והיא מעולם לא יצרה מערכת יחסים עם אביה. יש לה שלושה אחים גדולים: לוסינדה, קונסטנס ולוציוס, המכונה "באדי" (אנ'), וכן עוד שלושה אחים למחצה מנישואיו הקודמים של אביה. לאחר הגירושין, ברנדי גידלה את הילדים עם בן זוגה בלוס אנג'לס. היא עבדה כיחצנית של מפיק הסרטים ארתור פ. ג'ייקובס (אנ') עד שהתמקדה בניהול קריירות המשחק של באדי וג'ודי. למרות שפוסטר נקראה רשמית אלישיה, אחיה החלו לקרוא לה "ג'ודי", והשם תפס. פוסטר הייתה מחוננת שלמדה לקרוא בגיל שלוש.

היא למדה ב-Lycée Français de Los Angeles היוקרתי, בית ספר תיכון בשפה הצרפתית. ההתמצאות שלה בשפה הצרפתית אפשרה לה לשחק בסרטים צרפתיים והיא גם מדבבת את עצמה בגרסאות בשפה הצרפתית של רוב סרטיה.

לאחר מכן למדה באוניברסיטת ייל בניו הייבן, קונטיקט, שם התמחתה בספרות אפרו-אמריקאית, כתבה את התזה שלה על הסופרת טוני מוריסון בהדרכת מבקר הספרות הנרי לואיס גייטס ג'וניור (אנ'), וסיימה את לימודיה בהצטיינות ב-1985. היא חזרה לייל ב-1993 כדי לנאום בטקס הסיום של שנה זו וקיבלה תואר דוקטור לשם כבוד לאמנויות יפות ב-1997. בשנת 2018, היא זכתה בפרס מפעל חיים לתואר ראשון של ייל.

 קריירה 
ממוזער|פוסטר בצעירותה עם כריסטופר קונלי בסדרה "Paper Moon"
בשנת 1965, בהיותה בת שלוש, הופיעה פוסטר לראשונה בטלוויזיה בפרסומת לקרם הגנה. בשנת 1972, הופיעה לראשונה בקולנוע בסרט "נפוליאון וסמנתה" לצד מייקל דאגלס.
את פרסומה הבינלאומי הראשון קיבלה פוסטר בגיל 13, עם קבלת תפקיד הילדה הזונה איריס, בסרט "נהג מונית" משנת 1976 של מרטין סקורסזה. על תפקיד זה הייתה מועמדת לפרס אוסקר לשחקנית המשנה הטובה ביותר.

במשך השנים השתתפה פוסטר בסרטים נוספים, כגון: "הנערה מהבית במורד השדירה" (1976), "באגסי מלון" (1976), "אמא ליום אחד" (1977), "נערות מתבגרות" (1980), "מלון ניו המפשייר" (1984) לצידו של רוב לאו, סרט הטלוויזיה "אישה במבחן" (1984) של קלוד שברול,
תפקידה הבולט הבא הגיע ב-1988 בסרט הנאשמים, שבו שיחקה תפקיד אישה העוברת אונס קבוצתי ומתעמתת עם תוקפיה בבית המשפט. הסרט מבוסס על סיפור אמיתי והתפקיד הקנה לה את פרס האוסקר הראשון שלה, כשחקנית ראשית.

ב-1991 קיבלה את פרס האוסקר השני והאחרון שלה, על משחקה בסרטו של ג'ונתן דמי, שתיקת הכבשים, שבו גילמה את דמותה של קלריס סטרלינג, קצינת FBI החוקרת מקרה של רוצח סדרתי בעזרת פסיכיאטר כלוא. באותה שנה ביימה פוסטר את סרטה הראשון, "איש קטן ושמו טייט", שבו שיחקה בתפקיד הראשי בתור אם חד הורית לילד מחונן. מספר מבקרים סברו שהסרט לא עמד בציפיות הגבוהות, וראו אותו כפחות הרפתקני מסרטים אחרים שבהם כיכבה, אך הסרט מיצב את פוסטר בתודעה כמי שהיא יותר משחקנית בלבד, וכדמות דומיננטית בהוליווד.

ב-1994 כיכבה בסרט "נל" שהיה שובר קופות, והקנה לה מועמדות לאוסקר.
ב-1995 ביימה את סרטה השני, "חופשה משפחתית", שגם הוא לא זכה להצלחה רבה, וקיבל ביקורות פושרות. בשנת 1999, כיכבה בסרט הביוגרפי התקופתי "אנה והמלך".

 המאה ה-21 
בשנת 2000, היא הפיקה את הסרט "להעיר את המת". בשנת 2001, היא סירבה לחזור לשחק בסרט ההמשך לשתיקת הכבשים, "חניבעל" וג'וליאן מור נבחרה לתפקיד. ב-2002, כיכבה בסרט "החדר" לאחר שהחליפה את ניקול קידמן, שנפצעה על הסט. ב-2005 גילמה בסרט "הטיסה" את דמותה של קייל, אם שבתה נעלמת בטיסת לילה. ב-2006 ב"האיש שבפנים" לצידו של דנזל וושינגטון.
ב-2008 שיחקה בסרט "האי של נים". ב-2009, היא דיבבה את דמותה של מגי סימפסון בפרק בסדרה "משפחת סימפסון".

בפברואר 2011, הנחתה פוסטר את טקס פרסי סזאר ה-36 בצרפת. באותה שנה שיחקה בסרט הסאטירי "אלוהי הקטל" ושיחקה לצד מל גיבסון בדרמה"החיים הכפולים של וולטר", שאותו אף ביימה. 

בינואר 2013, קיבלה את פרס גלובוס הזהב על תרומתה יוצאת הדופן לעולם הבידור. באותה שנה שיחקה בסרט המדע הבדיוני "אליסיום" של ניל בלומקאמפ בתור ג'סיקה דלקורט, לצידו של מאט דיימון.

בשנת 2014 ביימה פוסטר את פרק הפתיחה של העונה השנייה של סדרת הטלוויזיה המצליחה "כתום זה השחור החדש" ופרק בסדרה "בית הקלפים".
ב-2016 ביימה את הסרט "מפלצת הכסף". באותה שנה, היא נכללה ברשימת כוכבי הקולנוע בשדרת הכוכבים של הוליווד בשדרות הוליווד 6927.

בשנת 2017, היא ביימה פרק בסדרה "מראה שחורה". בסוף השנה חזרה לתפקיד חוקרת האף-בי-איי קלאריס סטרלינג מהסרט "שתיקת הכבשים" במערכון ששודר בתוכנית "לייט שואו" של סטיבן קולבר: היא גילמה את החוקרת, וקולבר את הרוצח הסדרתי חניבעל לקטר.

בשנת 2018, שיחקה בסרט "מלון ארטמיס" לצידו של סטרלינג קיי בראון.

בשנת 2020, פוסטר ביימה את פרק הסיום של הסדרה "עלילות מהלולאה".

בשנת 2021 גילמה את עורכת הדין ננסי הולנדר (אנ') בסרט "המאוריטני". על תפקידה בסרט זה, זכתה בפרס גלובוס הזהב לשחקנית המשנה הטובה ביותר - סרט קולנוע.

בשנת 2023 שיחקה בדרמת הספורט הביוגרפית "ניאד" בתור האתלטית בוני סטול (אנ'). על תפקידה בסרט הייתה פוסטר מועמדת בפעם החמישית לפרס אוסקר לשחקנית המשנה הטובה ביותר והייתה מועמדת בפעם העשירית לפרס גלובוס הזהב.

בשנת 2024 שיחקה בעונה הרביעית של הסדרה "בלש אמיתי". על תפקידה זכתה בפרס אמי לבידור בפריים טיים.

 חייה האישיים 
ב-30 במרץ 1981 ירה ג'ון הינקלי הבן, ביציאה ממלון הילטון בוושינגטון, 6 יריות לעבר הנשיא רונלד רייגן. אחת מהן פגעה בנשיא, והוא נפצע, נותח, התאושש וחזר לתפקידו. הינקלי זוכה בבית המשפט מניסיון רצח בנימוק של אי שפיות.

הינקלי טען כי הושפע רבות מדמותם של טרוויס ואייריס בסרט "נהג מונית". הוא צפה בסרט לפחות 15 פעמים, התאהב בדמותה כאייריס, ונכנס לדמותו של טרוויס. הוא החל לכתוב מכתבים לפוסטר ואף נרשם לאוניברסיטת ייל, שבה למדה, כדי להיות קרוב אליה. היא מצידה אמרה לו שהיא לא מעוניינת, אך הינקלי פירש זאת כמו טרוויס בסרט והחל לתכנן התנקשות בנשיא ארצות הברית כדי להרשים אותה.

בשנת 1993 פגשה פוסטר את המפיקה סידני ברנרד. בדצמבר 2007 הצהירה פוסטר בפומבי כי הן מנהלות מערכת יחסים זוגית - ובכללה אמהות משותפת. במאי 2008, לאחר 14 שנות זוגיות, הן נפרדו.

ב-14 בינואר 2013 פוסטר יצאה מהארון, מעל במת גלובוס הזהב. באפריל 2014 נישאה לשחקנית והצלמת אלכסנדרה הדיסון.

פוסטר היא אתאיסטית, אך, לדבריה, חשוב ללמד ילדים על דתות שונות. בריאיון למגזין "Entertainment Weekly" היא סיפרה שהיא חוגגת עם ילדיה גם את חג המולד, גם את השבת, וגם את חג הקוואנזה.

 פילמוגרפיה
 קולנוע 
+שנהסרטתפקידהערות1972נפוליאון וסמנתה (אנ')סמנתהKansas City Bomberריטה1973תום סויר (אנ')בטי תאצ'רOne Little Indianמרת'ה מק'לוור1974אליס לא גרה כאן יותראודרי1976נהג מוניתאייריספרס באפט"א לשחקנית הטובה ביותר בתפקיד משנה (1976)
מועמדת פרס אוסקר לשחקנית המשנה הטובה ביותר (1977)
מועמדת פרס גלובוס הזהב לשחקנית המשנה הטובה ביותר - סרט קולנוע (1977)Echoes of a Summerדיידרה סטרידןבאגסי מלוןטלולהפרס באפט"א לשחקנית הטובה ביותר בתפקיד משנה (1976)
מועמדת פרס גלובוס הזהב לשחקנית הטובה ביותר - סרט קומדיה או מוזיקלי (1976)הנערה מהבית במורד השדרהרין ג'ייקובסאמא ליום אחד (אנ')אנבל אנדרוז1977Moi, fleur bleueאיזבלה טריסטןCasottoטרסינה פאדליCandleshoeקייסי בראון1980נערות מתבגרות (אנ')ג'יניCarnyדונה1982O'Hara's Wifeברברה או'הר1984מלון ניו המפשייר (אנ')פראני בארי1985Mesmerizedויקטוריה תומפסוןגם מפיקה-שותפה1987סייסטה (אנ')ננסי1988Five Cornersלינדהפרס אינדפנדנט ספיריט לשחקנית הטובה ביותר (אנ') (1988)Stealing Homeקייטי צ'נדלרהנאשמיםשרה טוביאספרס אוסקר לשחקנית הטובה ביותר (1989)
פרס גלובוס הזהב לשחקנית הטובה ביותר - סרט דרמה (1989)
מועמדת פרס באפט"א לשחקנית הטובה ביותר בתפקיד ראשי (1989)1990מלכודת אש (אנ')אן בנטון1991שתיקת הכבשיםקלריס סטרלינג (אנ')פרס אוסקר לשחקנית הטובה ביותר (1992)
פרס גלובוס הזהב לשחקנית הטובה ביותר - סרט דרמה (1992)
פרס באפט"א לשחקנית הטובה ביותר בתפקיד ראשי (1991)איש קטן ושמו טייטדידי טייטגם במאיתצללים וערפלדורי1993סומרסבי (אנ')לורל סומרסבי1994מאבריקאנבל ברנספורדנלנל קלטיגם מפיקה

פרס גילדת שחקני המסך לשחקנית הטובה ביותר (אנ') (1995)

מועמדת פרס אוסקר לשחקנית הטובה ביותר (1995)

מועמדת פרס גלובוס הזהב לשחקנית הטובה ביותר - סרט דרמה (1995)
מועמדת פרס גלובוס הזהב לסרט הדרמה הטוב ביותר (1995, בתור מפיקה)1995חופשה משפחתית (אנ')במאית ומפיקה1997קונטקטד"ר אלינור "אלי" ארוואייפרס הקהל של האקדמיה האירופית לקולנוע לשחקנית הטובה ביותר (אנ') (1997)
מועמדת פרס גלובוס הזהב לשחקנית הטובה ביותר - סרט דרמה (1998)1999אנה והמלך (אנ')אנה לאונובנס (אנ')2000להעיר את המתים (אנ')מפיקה בפועל2002חייהם הפרועים של נערי המקהלה (אנ')אסומפטהגם מפיקההחדרמג אלטמן2003Abby Singerעצמה2004שנים של אירוסין (אנ')אלודי גורדס2005הטיסה (אנ')קייל פראט2006האיש שבפניםמדליין וייט2007האמיצה (אנ')אריקה בייןגם מפיקה בפועל

מועמדת פרס גלובוס הזהב לשחקנית הטובה ביותר - סרט דרמה (2008)2008האי של נים (אנ')אלכסנדרה רובר2011החיים הכפולים של וולטרמרדית' בלקגם במאיתאלוהי הקטלפנלופה לונגסטריטמועמדת פרס גלובוס הזהב לשחקנית הטובה ביותר - סרט קומדיה או מוזיקלי (2012)2013אליסיוםג'סיקה דלקורט2016מפלצת הכסףבמאית2018מלון ארטמיס (אנ')ג'ין תומאס2021המאוריטני (אנ')ננסי הולנדר (אנ')פרס גלובוס הזהב לשחקנית המשנה הטובה ביותר - סרט קולנוע (2021)2023ניאדבוני סטול (אנ')2025חיים סודיים (אנ')ליליאן סטיינר

 טלוויזיה 
+שנהסדרהתפקידהערות1968–1970Mayberry R.F.D.פיה / ילדה קטנה3 פרקים1969המופע של דוריס דיי (אנ')ג'ני בנסוןפרק: "The Baby Sitter"ג'וליה (אנ')סינדי בלאנדשרדפרק: "Romeo and Julia"1969–1971The Courtship of Eddie's Fatherג'ואי קלי5 פרקים1969–1972איש החוק (אנ')סוזן סדלר / פטרישיה / מריאן3 פרקים1970Menace on the Mountainסו-אלן מקלוורסרט טלוויזיה של NBCדניאל בון (אנ')רייצ'לפרק: "Bringing Up Josh"Adam-12מארי בנטפרק: "Log 55 Missing Girl"נני והפרופסור (אנ')אנג'להפרק: "The Scientific Approach"1971–1972My Three Sonsסוזן / פרסיליה הובסון6 פרקים1972בוננזה"בלו בירד"פרק: "A Place to Hide"Ghost Storyג'ודיפרק: "House of Evil"The Paul Lynde Showמגיפרק: "To Commune or Not to Commune"My Sister Hankהנרייטה בנטסרט טלוויזיה של CBSThe Amazing Chan and the Chan Clanאן צ'אןדיבוב; 16 פרקיםאיירונסייד (אנ')פיפ מוריסוןפרק: "Bubble, Bubble, Toil and Murder"1973בוב וקרול וטד ואליס (אנ')אליזבת' אנדרסון5 פרקיםRookie of the Yearשרון ליסרט טלוויזיה של ABCAlexanderסוסרט טלוויזיה של ABCמשפחת פרטרידג' (אנ')ג'וליפרק: "The Eleven Year Itch"Love Storyאלי מדיסוןפרק: "The Youngest Lovers"קונג פו (אנ')אלתיאה טרישיה אינגרהאםפרק: "Alethea"The New Perry Masonהילדי היינספרק: "The Case of the Deadly Deeds"משפחת אדמס (אנ')פאגסלי אדמסדיבוב; 16 פרקים1974Smile Jenny, You're Deadליברטי קולסרט טלוויזיה של ABCירח של נייר (אנ')אדלייד "אדי" לוגינסתפקיד ראשי; 13 פרקים1975Medical Centerאייביפרק: "The Captives"The Secret Life of T. K. Dearingטי.קיי דירינגסרט טלוויזיה של ABC1983Svengaliזואי אלכסנדרסרט טלוויזיה של CBS1984אשה במבחן (אנ')הלן ברטראנדסרט טלוויזיה של HBO1988Tales from the Darksideבמאית הפרק: "Do Not Open This Box"1996פרייז'רמרליןפרק: "Moon Dance"1997תיקים באפלהבטיפרק: "Never Again"1998The Baby Danceמפיקה
סרט טלוויזיה של שואוטיים

מועמדת פרס גלובוס הזהב למיני-סדרה או סרט טלוויזיה הטוב ביותר (1999)

מועמדת פרס אמי לבידור בפריים טיים לסרט טלוויזיה יוצא מן הכלל (אנ') (1999)2009משפחת סימפסוןמגי סימפסוןדיבוב; פרק: "Four Great Women and a Manicure"2013–2014כתום זה השחור החדשבמאית 2 פרקים
מועמדת פרס אמי לבידור בפריים טיים על בימוי יוצא מן הכלל בסדרה קומית (אנ') (2014)2014בית הקלפיםבמאית הפרק: "Chapter 22"2017מראה שחורהבמאית הפרק: "Arkangel"2020עלילות מהלולאהבמאית הפרק: "Home"2024בלש אמיתיליז דנוורסתפקיד ראשי (עונה 4); 6 פרקים
גם מפיקה בפועל

מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2024)
ממוזער|267x267px|פוסטר בטקס האוסקר

 פרסים ומועמדויות 
שנהפרסקטגוריהמועמד (ים)תוצאהמקור2023פרסי אגודת מבקרי הקולנוע של סן דייגושחקנית המשנה הטובה ביותרניאד2024פרס גלובוס הזהבשחקנית המשנה הטובה ביותר - סרט קולנועפרסי איגוד מבקרי הקולנוע האמריקאישחקנית המשנה הטובה ביותרפרס גילדת שחקני המסךההופעה הטובה ביותר של שחקנית בתפקיד משנהפרס אוסקרשחקנית המשנה הטובה ביותרפרס אמי לבידור בפריים טייםהשחקנית הראשית הטובה ביותר במיני-סדרה או סדרת אנתולוגיה או סרטבלש אמיתי: ארץ הלילה2025פרס גלובוס הזהבהשחקנית הטובה ביותר במיני-סדרה, סדרת אנתולוגיה או סרט טלוויזיה פרס סטלייטהשחקנית הטובה ביותר במיני סדרה, סדרה מוגבלת או סרט קולנוע שנעשה לטלוויזיהפרס סאטורןהשחקנית הטובה ביותר בסדרת טלוויזיה

קישורים חיצוניים









הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:במאיות קולנוע אמריקאיות
קטגוריה:מפיקות קולנוע אמריקאיות
קטגוריה:שחקניות לסביות אמריקאיות
קטגוריה:במאיות טלוויזיה אמריקאיות
קטגוריה:במאים להט"בים
קטגוריה:בוגרות אוניברסיטת ייל
קטגוריה:זוכי אוסקר: השחקנית הטובה
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: מפעל חיים
קטגוריה:זוכי פרס גילדת שחקני המסך - שחקנים
קטגוריה:זוכות פרס סאטורן לשחקנית ראשית בקולנוע
קטגוריה:זוכות פרס באפט"א לשחקנית הטובה ביותר
קטגוריה:זוכות פרס באפט"א לשחקנית המשנה הטובה ביותר
קטגוריה:זוכות פרס קריסטל
קטגוריה:אמנים שעל שמם כוכב לכת מינורי
קטגוריה:אמריקאיות שנולדו ב-1962
קטגוריה:אמריקאים שנולדו ב-1962